Εκλογική περιφέρεια Χανίων

Η **εκλογική περιφέρεια [[Νομός Χανίων|Χανίων]]** είναι η δεύτερη μεγαλύτερη της μείζονος περιφέρειας Κρήτης. Σύμφωνα με τις  εκλογές του 2009, οι εγγεγραμμένοι ψηφοφόροι σ' αυτήν ήταν 141.586. Από το 1974 ως σήμερα, εκλέγει σταθερά τέσσερις βουλευτές.

Από τις βουλευτικές εκλογές και τις Ευρωεκλογές που διεξήχθησαν ταυτόχρονα το 1981 έως το 2009, το ΠΑΣΟΚ είχε την απόλυτη κυριαρχία στην εκλογική περιφέρεια των Χανίων, όπως άλλωστε και σε ολόκληρη την Κρήτη , πρωτιά την οποία απώλεσε έκτοτε από το ΣΥΡΙΖΑ. Είναι πάντως χαρακτηριστική η προσωπική δύναμη που είχε στα πρώτα μεταπολιτευτικά χρόνια ο Κωνσταντίνος Μητσοτάκης (τα Χανιά είναι η ιδιαίτερη πατρίδα του), καθώς ως ανεξάρτητος υποψήφιος το 1974 εξασφάλισε ένα σημαντικό ποσοστό (18,35%) που πάντως δεν του εξασφάλισε έδρα, ενώ το 1977 κατέκτησε την έδρα με το Κόμμα Νεοφιλελευθέρων το οποίο είχε ιδρύσει και πρώτευσε στη γενέτειρά του.

Η Νέα Δημοκρατία δεν κατάφερε ποτέ να πρωτεύσει στον νομό Χανίων. Η μεγαλύτερη απόκλιση που είχε από το ΠΑΣΟΚ ήταν οι 30 μονάδες (55,26% έναντι 25,12%) στις βουλευτικές εκλογές του 1981, ενώ η μικρότερη διαφορά των δύο κομμάτων ήταν οι 2 μονάδες (41,50% έναντι 39,41%) στις Ευρωεκλογές του 2004. Για πρώτη φορά η Αριστερά εξασφάλισε έδρα στα Χανιά τον Ιούνιο του 1989 με τον Ενιαίο Συνασπισμό (εξελέγη ο Γιάννης Δραγασάκης), ενώ κάποια αξιόλογα ποσοστά κατάφερε να αποσπάσει και το Κόμμα Φιλελευθέρων που επανίδρυσε ο Νικήτας Βενιζέλος στις αρχές της δεκαετίας του 1980, χωρίς όμως ανάλογη συνέχεια.

Από το 2012 έως τις τελευταίες εκλογές πρώτο κόμμα, όπως και σε όλη την Κρήτη είναι ο ΣΥΡΙΖΑ.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στα Χανιά. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

1 Ο Κωνσταντίνος Μητσοτάκης κατέβηκε ως ανεξάρτητος υποψήφιος.

### Βουλευτές Χανίων από τη Μεταπολίτευση
Ακολουθούν οι βουλευτές Χανίων της περίοδου 1974-2012

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στα Χανιά. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

## Πηγές
***Βουλ. 1974**: 
***Βουλ. 1977**: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.
***Βουλ. 1981, Ευρ. 1981 και Ευρ. 1984**: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.
***Βουλ. 1985**: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.
***Βουλ. Ι. 1989, Ευρ. 1989, Βουλ. Ν. 1989 και Βουλ. 1990**: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.
***Βουλ. 1993**: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.
***Ευρ. 1994**: Εφημερίδα Το Ποντίκι, Τρίτη 14 Ιουνίου 1994.
***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009 και Βουλ. 2009**: Ιστοσελίδα Υπ. Εσωτερικών .

## Εξωτερικοί σύνδεσμοι
* https://web.archive.org/web/20090221030720/http://www.in.gr/news/ekloges/ekloges2.htm 
* https://web.archive.org/web/20120308033606/http://www.kalpes.gr/info/egk.asp
* http://www.ypes.gr/ekloges/content/gr/VouleutSyndiasmoi.htm

## Παραπομπές



Χανιων